ดัชนีเซี่ยงไฮ้คอมโพสิตปิดร่วง 2.19% เหตุวิตก PMI ชะลอตัว
ชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลเกี่ยวกับเศรษฐกิจประเทศ ภายหลังจากที่ได้มีการเปิดเผยข้อมูลดัชนีผู้จัดการฝ่ายจัดซื้อ (PMI) ภาคการผลิตเบื้องต้นทั้งนี้ดัชนีเซี่ยงไฮ้คอมโพสิตร่วง 69.73 จุด หรือ 2.19% ปิดที่ 3,115.89 จุด
23 ก.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลเกี่ยวกับเศรษฐกิจประเทศ ภายหลังจากที่ได้มีการเปิดเผยข้อมูลดัชนีผู้จัดการฝ่ายจัดซื้อ (PMI) ภาคการผลิตเบื้องต้นทั้งนี้ดัชนีเซี่ยงไฮ้คอมโพสิตร่วง 69.73 จุด หรือ 2.19% ปิดที่ 3,115.89 จุด
ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีน ซึ่งมาร์กิตจัดทำร่วมกับไฉซิน ลดลงแตะ 47.0 ในเดือนก.ย. ซึ่งต่ำสุดในรอบ 78 เดือน จากระดับ 47.3 ในเดือนส.ค.ซึ่งตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า
ดร.เหอ ฟาน หัวหน้านักเศรษฐศาสตร์จากไฉซิน อินไซต์ กรุ๊ป กล่าวว่า ดัชนี PMI ภาคการผลิตเบื้องต้นของจีนในเดือนก.ย.ปรับลงแตะ 47.0 ซึ่งบ่งชี้ว่าภาคการผลิตของจีนได้เข้าสู่ช่วงสำคัญของกระบวนการปรับเปลี่ยนเชิงโครงสร้าง